Diari Oficial de la Generalitat Valenciana


Sumari del DOGV 9120, del 05-07-2021 (2021/6906)

RESOLUCIÓ de 15 de juny de 2021, d'avocació de l'expedient de contractació administratiu, subministrament de subscripció de 10.689 llicències educatives «Adobe Creative Cloud» CNMY20/DGTIC/51.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9120

Data del DOGV
:   05-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6906


Data del document
:   15-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de juny de 2021, d'avocació de l'expedient de contractació administratiu, subministrament de subscripció de 10.689 llicències educatives «Adobe Creative Cloud» CNMY20/DGTIC/51. [2021/6906]  
Antecedents de fet  
Per la Resolució de 23 d'octubre de 2018, del conseller d'Hisenda i Model Econòmic, es van delegar les competències com a òrgan de contractació, en qui exercisca la direcció dels centres educatius públics no universitaris de la Generalitat, per a adquisició d'equipament i productes TIC per a ús en l'entorn educatiu (DOGV 08.11.2018).  
  
El fonament de la citada delegació es va deure al fet que, en ser la Conselleria d'Educació, Investigació, Cultura i Esport, i els mateixos centres educatius, els coneixedors directes de les necessitats i dels motius que puguen justificar la provisió de serveis i subministraments de naturalesa informàtica, d'ús habitual pels centres educatius, és convenient que siguen aquests els competents per a realitzar les contractacions corresponents, si fa el cas, per a complementar l'equipament informàtic subministrat per la Direcció General de Tecnologies de la Informació i les Comunicacions (d'ara endavant DGTIC).  
  
Mitjançant un escrit de la Direcció General de Tecnologies de la Informació i les Comunicacions, de data 8 de juny de 2021, es proposa l'avocació de la competència per a la contractació del subministrament de subscripció de 10.689 llicències educatives del producte «Adobe Creative Cloud» en la modalitat Creative Cloud K-12 school district license, amb la motivació següent:  
  
En aquest cas concret, l'adquisició d'un nombre de llicències tan elevat suposaria un fraccionament de despesa si foren adquirides per cadascun dels centres educatius, per la qual cosa és necessari realitzar una compra directament per part de la DGTIC.  
  
Atés que la citada delegació tenia per objecte complementar l'equipament informàtic subministrat per la DGTIC, sembla lògic entendre que queda exclosa de la mencionada delegació la tramitació de la subscripció de 10.689 llicències educatives del producte «Adobe Creative Cloud» en la modalitat Creative Cloud K-12 school district license, que pel seu volum pogueren suposar un fraccionament de la despesa, la qual cosa fa necessari mitjançant la present resolució d'avocació, aclarir i ratificar l'abast de la Resolució de 23 d'octubre de 2018.  
  
Fonaments de dret  
Primer. L'apartat quart de la Resolució de 23 d'octubre de 2018 estableix que: «les delegacions de competències que es disposen en la present resolució no seran obstacle perquè l'òrgan delegant puga reclamar el coneixement o resolució de tots els assumptes que considere oportuns, i així mateix podrà revocar-les en qualsevol moment de conformitat amb el que s'estableix en l'article 63.5 de la Llei 5/1983, del Consell, i en els articles 9, 10 i concordants de l'esmentada Llei 40/2015».  
  
Segon. L'article 8 de la Llei 40/2015, d'1 d'octubre, de règim jurídic del sector públic, estableix que la competència és irrenunciable i s'exercirà precisament pels òrgans administratius que la tinguen atribuïda com a pròpia, excepte els casos de delegació o avocació, quan s'efectuen en els termes previstos en aquesta o altres lleis.  
  
  
Tercer. L'article 10.2 de la Llei 40/2015, d'1 d'octubre, estableix: «En tot cas, l'avocació es realitzarà mitjançant acord motivat que haurà de ser notificat als interessats en el procediment, si n'hi haguera, amb anterioritat o simultàniament a la resolució final que es dicte.  
  
Contra l'acord d'avocació no cabrà recurs, encara que també podrà impugnar-se en el que, si fa el cas, s'interpose contra la resolució del procediment».  
  
Per tot l'anterior, resolc:  
  
Primer  
Reclamar la competència en la Conselleria d'Hisenda i Model Econòmic, per a la contractació del subministrament de subscripció de 10.689 llicències educatives del producte «Adobe Creative Cloud» en la modalitat Creative Cloud K-12 school district license, expedient CNMY20/DGTIC/51.  
  
Segon  
Comunicar als interessats en el procediment, si n'hi haguera, el contingut de la present resolució.  
  
Tercer  
La present resolució farà efecte el dia de la data, sense perjudici de la publicació íntegra en el Diari Oficial de la Generalitat Valenciana.  
  
  
València, 15 de juny de 2021.- El conseller d'Hisenda i Model Econòmic: Vicent Soler i Marco.